CELEX: 32019R2027
Language: da
Date: 2019-11-28 00:00:00
Title: Kommissionens gennemførelsesforordning (EU) 2019/2027 af 28. november 2019 om fravigelse af forordning (EF) nr. 2305/2003, (EF) nr. 969/2006 og (EF) nr. 1067/2008, af gennemførelsesforordning (EU) 2015/2081 og (EU) 2017/2200, af forordning (EF) nr. 1964/2006, af gennemførelsesforordning (EU) nr. 480/2012 og af forordning (EF) nr. 1918/2006 for så vidt angår datoerne for indgivelse af ansøgninger og udstedelse af importlicenser i 2020 inden for rammerne af toldkontingenter for korn, ris og olivenolie

4.12.2019   
               
               
                  DA
               
               
                  Den Europæiske Unions Tidende
               
               
                  L 313/28
               
            
         KOMMISSIONENS GENNEMFØRELSESFORORDNING (EU) 2019/2027
         af 28. november 2019
         om fravigelse af forordning (EF) nr. 2305/2003, (EF) nr. 969/2006 og (EF) nr. 1067/2008, af gennemførelsesforordning (EU) 2015/2081 og (EU) 2017/2200, af forordning (EF) nr. 1964/2006, af gennemførelsesforordning (EU) nr. 480/2012 og af forordning (EF) nr. 1918/2006 for så vidt angår datoerne for indgivelse af ansøgninger og udstedelse af importlicenser i 2020 inden for rammerne af toldkontingenter for korn, ris og olivenolie
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, stk. 1, litra e), og
         ud fra følgende betragtninger:
         
                     (1)
                  
                  
                     Kommissionens forordning (EF) nr. 2305/2003 (2), (EF) nr. 969/2006 (3) og (EF) nr. 1067/2008 (4) og Kommissionens gennemførelsesforordning (EU) 2015/2081 (5) og (EU) 2017/2200 (6) fastsætter særlige bestemmelser for indgivelse af ansøgninger om og udstedelse af importlicenser for byg under kontingent 09.4126, for majs under kontingent 09.4131, for blød hvede af anden kvalitet end høj kvalitet under kontingent 09.4123, 09.4124, 09.4125 og 09.4133 og for visse kornarter med oprindelse i Ukraine under kontingent 09.4306, 09.4307, 09.4308, 09.4277, 09.4278 og 09.4279.
                  
               
                     (2)
                  
                  
                     Kommissionens forordning (EF) nr. 1964/2006 (7) og Kommissionens gennemførelsesforordning (EU) nr. 480/2012 (8) fastsætter særlige bestemmelser for indgivelse af ansøgninger om og udstedelse af importlicenser for ris med oprindelse i Bangladesh under kontingent 09.4517 og for brudris under kontingent 09.4079.
                  
               
                     (3)
                  
                  
                     Kommissionens forordning (EF) nr. 1918/2006 (9) fastsætter særlige bestemmelser for indgivelse af ansøgninger om og udstedelse af importlicenser for olivenolie med oprindelse i Tunesien under kontingent 09.4032.
                  
               
                     (4)
                  
                  
                     På grund af fri- og helligdagene i 2020 bør forordning (EF) nr. 2305/2003, (EF) nr. 969/2006 og (EF) nr. 1067/2008, gennemførelsesforordning (EU) 2015/2081 og (EU) 2017/2200, forordning (EF) nr. 1964/2006, gennemførelsesforordning (EU) nr. 480/2012 og forordning (EF) nr. 1918/2006 fraviges i visse perioder for så vidt angår datoerne for indgivelse af ansøgninger om og udstedelse af importlicenser, for at de pågældende kontingentmængder kan overholdes. Om nødvendigt finder den fordelingskoefficient, der er fastsat i henhold til artikel 7, stk. 2, i Kommissionens forordning (EF) nr. 1301/2006 (10), fortsat anvendelse.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Korn
            
               1.   Uanset artikel 3, stk. 1, andet afsnit, i forordning (EF) nr. 2305/2003 kan der i 2020 ikke indgives ansøgninger om importlicens for byg under kontingent 09.4126 efter fredag den 11. december 2020, kl. 13 lokal tid i Bruxelles.
            
            
               2.   Uanset artikel 3, stk. 4, første afsnit, i forordning (EF) nr. 2305/2003 udstedes i 2020 de importlicenser for byg under kontingent 09.4126, der ansøges om i den i bilag I til nærværende forordning nævnte periode, på den tilsvarende dato, som er anført i samme bilag.
            
            
               3.   Uanset artikel 4, stk. 1, andet afsnit, i forordning (EF) nr. 969/2006 kan der i 2020 ikke indgives ansøgninger om importlicens for majs under kontingent 09.4131 efter fredag den 11. december 2020, kl. 13 lokal tid i Bruxelles.
            
            
               4.   Uanset artikel 4, stk. 4, første afsnit, i forordning (EF) nr. 969/2006 udstedes i 2020 de importlicenser for majs under kontingent 09.4131, der ansøges om i den i bilag I til nærværende forordning nævnte periode, på den tilsvarende dato, som er anført i samme bilag.
            
            
               5.   Uanset artikel 4, stk. 1, andet afsnit, i forordning (EF) nr. 1067/2008 kan der i 2020 ikke indgives ansøgninger om importlicens for blød hvede af anden kvalitet end høj kvalitet under kontingent 09.4123, 09.4124, 09.4125 og 09.4133 efter fredag den 11. december 2020, kl. 13 lokal tid i Bruxelles.
            
            
               6.   Uanset artikel 4, stk. 4, første afsnit, i forordning (EF) nr. 1067/2008 udstedes i 2020 de importlicenser for blød hvede af anden kvalitet end høj kvalitet under kontingent 09.4123, 09.4124, 09.4125 og 09.4133, der ansøges om i den i bilag I til nærværende forordning nævnte periode, på den tilsvarende dato, som er anført i samme bilag.
            
            
               7.   Uanset artikel 2, stk. 1, andet afsnit, i gennemførelsesforordning (EU) 2015/2081 kan der i 2020 ikke indgives ansøgninger om importlicens for korn med oprindelse i Ukraine under kontingent 09.4306, 09.4307 og 09.4308 efter fredag den 11. december 2020, kl. 13 lokal tid i Bruxelles.
            
            
               8.   Uanset artikel 2, stk. 3, i gennemførelsesforordning (EU) 2015/2081 udstedes i 2020 de importlicenser for korn med oprindelse i Ukraine under kontingent 09.4306, 09.4307 og 09.4308, der ansøges om i den i bilag I til nærværende forordning nævnte periode, på den tilsvarende dato, som er anført i samme bilag.
            
            
               9.   Uanset artikel 2, stk. 1, andet afsnit, i gennemførelsesforordning (EU) 2017/2200 kan der i 2020 ikke indgives ansøgninger om importlicens for korn med oprindelse i Ukraine under kontingent 09.4277, 09.4278 og 09.4279 efter fredag den 11. december 2020, kl. 13 lokal tid i Bruxelles.
            
            
               10.   Uanset artikel 2, stk. 3, i gennemførelsesforordning (EU) 2017/2200 udstedes i 2020 de importlicenser for korn med oprindelse i Ukraine under kontingent 09.4277, 09.4278 og 09.4279, der ansøges om i den i bilag I til nærværende forordning nævnte periode, på den tilsvarende dato, som er anført i samme bilag.
            
         
         
            Artikel 2
            Ris
            
               1.   Uanset artikel 4, stk. 3, første afsnit, i forordning (EF) nr. 1964/2006 kan der i 2020 ikke indgives ansøgninger om importlicens for ris med oprindelse i Bangladesh under kontingent 09.4517 efter fredag den 11. december 2020, kl. 13 lokal tid i Bruxelles.
            
            
               2.   Uanset artikel 5, stk. 2, i forordning (EF) nr. 1964/2006 udstedes i 2020 de importlicenser for ris med oprindelse i Bangladesh under kontingent 09.4517, der ansøges om i den i bilag II til nærværende forordning nævnte periode, på den tilsvarende dato, som er anført i samme bilag.
            
            
               3.   Uanset artikel 2, stk. 1, tredje afsnit, i gennemførelsesforordning (EU) nr. 480/2012 kan der i 2020 ikke indgives ansøgninger om importlicens for brudris under kontingent 09.4079 efter fredag den 11. december 2020, kl. 13 lokal tid i Bruxelles.
            
            
               4.   Uanset artikel 3, stk. 2, i gennemførelsesforordning (EU) nr. 480/2012 udstedes i 2020 de importlicenser for brudris under kontingent 09.4079, der ansøges om i den i bilag II til nærværende forordning nævnte periode, på den tilsvarende dato, som er anført i samme bilag.
            
         
         
            Artikel 3
            Olivenolie
            
               1.   Uanset artikel 3, stk. 1, i forordning (EF) nr. 1918/2006 kan der i 2020 ikke indgives ansøgninger om importlicens for olivenolie med oprindelse i Tunesien efter tirsdag den 15. december 2020.
            
            
               2.   Uanset artikel 3, stk. 3, i forordning (EF) nr. 1918/2006 udstedes de importlicenser for olivenolie med oprindelse i Tunesien, der ansøges om i de i bilag III til nærværende forordning nævnte perioder, på de tilsvarende datoer, som er anført i samme bilag.
            
         
         
            Artikel 4
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den udløber den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. november 2019.
            
               
                  På Kommissionens vegne
               
               
                  For formanden
               
               Jerzy PLEWA
               
                  Generaldirektør
               
               
                  Generaldirektoratet for Landbrug og Udvikling af Landdistrikter
               
            
         
         
            (1)  EUT L 347 af 20.12.2013, s. 671.
         
            (2)  Kommissionens forordning (EF) nr. 2305/2003 af 29. december 2003 om åbning og forvaltning af EF-toldkontingentet for import af byg fra tredjelande (EUT L 342 af 30.12.2003, s. 7).
         
            (3)  Kommissionens forordning (EF) nr. 969/2006 af 29. juni 2006 om åbning og forvaltning af et EF-toldkontingent for import af majs fra tredjelande (EUT L 176 af 30.6.2006, s. 44).
         
            (4)  Kommissionens forordning (EF) nr. 1067/2008 af 30. oktober 2008 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EF) nr. 1234/2007 (EUT L 290 af 31.10.2008, s. 3).
         
            (5)  Kommissionens gennemførelsesforordning (EU) 2015/2081 af 18. november 2015 om åbning og forvaltning af toldkontingenter for import af visse kornarter med oprindelse i Ukraine (EUT L 302 af 19.11.2015, s. 81).
         
            (6)  Kommissionens gennemførelsesforordning (EU) 2017/2200 af 28. november 2017 om åbning og forvaltning af toldkontingenter for import af visse kornarter med oprindelse i Ukraine (EUT L 313 af 29.11.2017, s. 1).
         
            (7)  Kommissionens forordning (EF) nr. 1964/2006 af 22. december 2006 om detaljerede regler for åbning og forvaltning af et kontingent for import af ris med oprindelse i Bangladesh i henhold til Rådets forordning (EØF) nr. 3491/90 (EUT L 408 af 30.12.2006, s. 19).
         
            (8)  Kommissionens gennemførelsesforordning (EU) nr. 480/2012 af 7. juni 2012 om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10 00 (EUT L 148 af 8.6.2012, s. 1).
         
            (9)  Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (EUT L 365 af 21.12.2006, s. 84).
         
            (10)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
      
      
         
            BILAG I
            
                        Periode for indgivelse af ansøgninger om importlicens for korn
                     
                     
                        Udstedelsesdato
                     
                  
                        Fra fredag den 3. april, kl. 13 lokal tid i Bruxelles, til fredag den 10. april 2020, kl. 13 lokal tid i Bruxelles
                     
                     
                        Den første arbejdsdag fra mandag den 20. april 2020
                     
                  
      
      
         
            BILAG II
            
                        Periode for indgivelse af ansøgninger om importlicens for ris
                     
                     
                        Udstedelsesdato
                     
                  
                        Fra fredag den 3. april, kl. 13 lokal tid i Bruxelles, til fredag den 10. april 2020, kl. 13 lokal tid i Bruxelles
                     
                     
                        Den første arbejdsdag fra mandag den 20. april 2020
                     
                  
      
      
         
            BILAG III
            
                        Periode for indgivelse af ansøgninger om importlicens for olivenolie
                     
                     
                        Udstedelsesdato
                     
                  
                        Mandag den 6. eller tirsdag den 7. april 2020
                     
                     
                        Den første arbejdsdag fra fredag den 17. april
                     
                  
                        Mandag den 18. eller tirsdag den 19. maj 2020
                     
                     
                        Den første arbejdsdag fra torsdag den 28. maj